Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) , Općinsko vijeće Općine Vladislavci na svojoj 13. sjednici održanoj dana 28. ožujka 2022. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u razvoju civilnog društva Općine Vladislavci za 2021. godinu**

**I.**

Usvaja se Izvješće o izvršenju Programa javnih potreba u razvoju civilnog društva Općine Vladislavci za 2021. godinu, Klasa: 007-01/21-01/21, Urbroj: 2158-41-02-22-3 od 14. ožujka 2022. godine.

**II.**

Izvješće o izvršenju Programa javnih potreba u razvoju civilnog društva Općine Vladislavci za 2021. godinu sastavni je dio ovog Zaključka.

**III.**

Ovaj Zaključak ima biti objavljen u „Službenom glasniku“ Općine Vladislavci.

KLASA: 007-01/20-01/21

UR.BROJ: 2158-41-01-22-04

Vladislavci, 28. ožujka 2022.

**Predsjednik**

**Općinskog Vijeća**

Krunoslav Morović, v.r.

Na temelju članka 36. Statuta Općine Vladislavci Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 14. ožujka 2022. godini, podonosi

**IZVJEŠĆE**

**o izvršenju Programa javnih potreba u razvoju civilnog društva**

**Općine Vladislavci za 2021. godinu**

**I.**

Općinsko vijeće Općine Vladislavci donijelo je Program javnih potreba u razvoju civilnog društva Općine Vladislavci za 2021. godinu („Službeni glasnik“ Općine Vladislavci br. 12/20).

Program javnih potreba u razvoju civilnog društva Općine Vladislavci za 2021. godinu („Službeni glasnik“ Općine Vladislavci br. 12/20) planirane su aktivnosti koje pridonose razvoju civilnog društva na području Općine Vladislavci, te aktivnosti koje pridonose razvoju udruga građana nastalih na načelima dragovoljnosti, neovisnosti i neprofitnosti, koje aktivno provode programe od općeg interesa na području Općine Vladislavci, a usmjerene su na:

- provedbu programa i projekata kojima se ispunjavaju ciljevi i prioriteti definirani strateškim i planskim dokumentima,

- pružanje socijalnih usluga na području Općine Vladislavci,

- pružanje sadržaja za mlade,

- pružanje sadržaja za obitelj, djecu, žene,

- pružanje sadržaja za mještane treće životne dobi,

- provedbu program usmjerenih na lov i ribolov,

- ostale aktivnosti koje pridonose općem dobru na području Općine Vladislavci.

Financiranje javnih potreba u razvoju civilnog društva Općine Vladislavci za 2021. godinu provodilo se osiguravanjem tekućih donacija udrugama s područja Općine Vladislavci u planiranom iznosu 38.500,00 kuna.

Programom javnih potreba u razvoju civilnog društva Općine Vladislavci za 2021. godini propisano je da se doznaka sredstava udrugama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21)

**II.**

Tekuće donacije udrugama civilnog društva dodijeljene su sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21), na način da je općinski načelnik raspisao natječaj za prijavu projekata i institucionalnu podršku udrugama za 2021. godinu iz proračuna Općine Vladislavci. Natječaj je raspisan 12. siječnja 2021. godine. Po raspisanom natječaju udrugama su bila dostupna sredstva u iznosu od 38.500,00 kuna. Po natječaju sredstva su raspoređena slijedećim udrugama:

|  |  |  |  |
| --- | --- | --- | --- |
| **R.BR.** | **NAZIV UDRUGE, ADRESA, OIB** | **UGOVORENI IZNOS U KUNAMA** | **IZVRŠENI IZNOS U KUNAMA** |
|  | **Udruga mladih Hrastin**, sa sjedištem u Hrastinu, Šandora Petefija 64 | **15.000,00** | **15.000,00** |
|  | **Lovačko društvo „Kobac“** sa sjedištem u Vladislavcima, Športska 3 | **6.000,00** | **6.000,00** |
|  | **Udruga žena**, sa sjedištem u Hrastinu, Šandora Petefija 64 | **6.000,00** | **6.000,00** |
|  | **Športsko-ribolovno društvo Čepin**, sa sjedištem u Vladislavcima , Erne Kiša 3 | **5.500,00** | **5.500,00** |
|  | **Udruga dragovoljaca i veterana domovinskog rata Podružnica Osječko-baranjske županije** sa sjedištem u Osijeku, J. J. Strossmayera 1 | **4.000,00** | **4.000,00** |
|  | **UKUPNO** | **36.500,00** | **36.500,00** |

Sa svim udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta, kojom je utvrđeno da su sredstava korištena namjenski, za odobrene namjene.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 007-01/20-01/21

UR.BROJ: 2158-41-02-22-03

Vladislavci, 14. ožujka 2022.

**Općinski načelnik**

Marjan Tomas, v.r.